
Despre articol Rezumat 
Istoric: Între eforturile analitice care urmăresc asiduu chestiunea apariţiei limbajului ar- 
Primit 24 octombrie 2019 ticulat și, eventual, a formării mecanismului cerebral care l-a făcut posibil, ipo- 
Publicat 7 noiembrie 2019 teza sistemului oglindă elaborată de Michael A. Arbib este una foarte bine ar- 
ticulată, grație abordării interdisciplinare. Articolul de față scoate în evidenţă 
Cuvinte-cheie: cîteva elemente cruciale din procesul elaborării ei si îi expune esenţa: 1. nu 
neurolingvistica există o gramatică universală înnăscută; 2. starea propice limbii este multimo- 
neuroni oglindă dala — a evoluat ca sistem multimodal manual/facial/vocal, în trepte: a) la bază, 
ipoteza sistemului oglindă protosemnul (protolimbaj gestual, cu un repertoriu deschis de semne); b) apoi, 
formarea limbilor protovorbirea (protolimbaj vocalizat), care a pus la dispoziție „masa neurala cri- 


tic” graţie căreia c) limbajul s-a dezvoltat din protolimbaj, ca rezultat al inova- 
ţiilor culturale; 3. mecanismele cerebrale care susţin limbajul au evoluat deasu- 
pra unui mecanism primitiv pre-hominid fără legătură, iniţial, cu comunicarea; 
acesta, i.e. sistemul oglindă responsabil de apucare, a oferit fundamentul evolu- 
tiv pentru paritatea lingvistică. 


PROLOG. Un număr considerabil de articole şi cărți— fie ele adresate unui public riguros specializat ori 
unuia doar superficial interesat de probleme stiintifice—ce au ca obiect așa-numiții neuroni oglindă (sau 
numai se ancorează în ştiinţa despre aceştia pentru explicarea a diverse fenomene comportamentale) isi re- 
zervă cel putin un paragraf pentru a rezuma istoria descoperirii lor în cortexul frontal al maimutelor macac 
(regiunea premotoare ventrală, numită F5, apoi în lobulul parietal inferior—incluzînd ariile intraparietale 
laterală si ventrală, precum si în cortexul premotor dorsal si cortexul motor primar), acum douăzeci si 
şapte de ani (Di Pellegrino et al., 1992; v. şi Rizzolatti et al., 1996; Gallese et al., 1996; Fogassi et al., 
2005 etc.). Prin asemene lucrări s-a înţeles repede că este vorba de neuroni vizuo-motori ce reacționează 
la observarea actelor motorii executate de un alt individ, proprietatea lor specială fiind aceea că creează 
o anumită identitate între observarea actelor motorii manuale sau orale si executarea unor acte motorii 
identice sau asemănătoare (Rizzolatti & Fogassi, 2014); mai simplu spus, sistemul neuronal în discuție 
utilizează un singur cod neuronal pentru două capacităţi rationale: observarea si executarea acțiunilor. 
Urmarea este că mecanismul asigură individului observator înţelegerea automată—i.e. înţelegere fără 
procesare inferentiala—a acţiunii motoare a individului observat (Rizzolatti & Fogassi, 2014), stabilindu- 
se o conexiune între observator și individul observat. 

Cînd si cit a fost posibil, cercetările efectuate asupra subiecților umani (Molenberghs et al., 2013; 
Mukamel et al., 2010; Kilner et al., 2009; Chong et al., 2008; Press et al., 2012) au confirmat existența 
unei largi corespondente între ariile corticale active la observarea-executarea acţiunilor și ariile in care s- 
au evidenţiat neuronii oglindă la macaci, ceea ce a dat posibilitatea formulării ipotezei că un sistem al 
neuronilor oglindă este prezent şi functional și în creierul uman (Kilner er al., 2013, p. 1060-1061). 

Efectul, pe de o parte, al expunerii repetate a mecanismului neuronilor oglindă și, pe de alta parte, al 
expunerii lui într-o manieră mai degrabă simplificată, ce lăsa în umbră multiple aspecte neelucidate’, a fost 


* Adresă de corespondență: chiriladina@yahoo.com. 
LO expunere succintă a certitudinilor obţinute în urma cercetărilor, a limitelor (unele, încă!) nedepășite, precum si a 
riscurilor aplicării ipotezei neuronilor oglindă în lipsa unei înţelegeri depline a fenomenelor se găsește la Kilner er al. (2013). 

că în mintea omului cultivat, dar totuși de masă, s-a instalat puternică și strălucitoare ideea că această clasă 
de neuroni vizuo-motori este piatra unghiulară din edificii mai mult sau mai putin vag exprimate, de la 
cognitie socială si „marele salt” (Heyes, 2010) în evoluţia omului, pînă la fenomene, abilităţi ori tulburări 
precum limbajul articulat, schizofrenie, hipnoză, percepţia (uncori dureroasă) a membrelor amputate, 
psihopatie, fumat, îndrăgostire, empatie, autism, halucinaţii paranoide sau... atitudini politice. 

Se părea că totul şi orice putea fi explicat prin acţiunea neuronilor oglindă, deși, în adevăr, numai o parte 
a cercetărilor reușise să-și demonstreze irefutabil (ori măcar peremptoriu) ipotezele, urmînd o metodologie 
ce n-ar fi lăsat loc concluziilor pur speculative, dar atît de entuziaste si seducătoare pentru public. Aparenta 
atotcuprindere teoretică a făcut însă și ca, la un moment dat, explicaţia să se prăbușească sub greutatea 
propriei sale popularitati, suspiciunea legitimă în privinţa funcţiei pe care ar îndeplini-o acești neuroni 
la nivelul unui fenomen oarecare extinzindu-se fără discernamint asupra multor altora. Ca în multe alte 
cazuri, observatorului instruit îi revine sarcina de a alege griul de neghină— demers la fel de dificil atunci 
cînd totul vrea să i se vinda drept grîu, ca si atunci cînd totul vrea să i se vinda drept neghina. 

* 

TEMA. Între fenomenele sau abilităţile ce tin de ființa umană, limbajul a fost printre primele a căror 
explicație s-a încercat a fi găsită în conexiune cu neuronii oglindă. 


Stiinta nu duce lipsă de scenarii ale apariției limbajului articulat”, complementare ori declarat 
antagonice’, de fiecare dată cercetătorii (nerăbdători să intre in joc mai ales din arii din ce în 
ce mai ne-lingvistice—e.g. biologie, neurologie, ştiinţe computationale, inginerie—si din ce 
in ce mai eclectice) străduindu-se să coboare cu încă o generaţie evolutivă înspre „momentul” 
manifestării eficiente a acestuia în grupul de indivizi. Impresia este însă a unei supărătoare nepu- 
tinte de a trece dincolo de schitarea conjecturală a unor posibile/probabile circumstanțe sociale 
care să fi stimulat fenomenul—o necesitate a mediului: economică și/sau politică, culturală etc. 
Dar de ce si cum a fost posibil ca cerinţele mediului să aibă şansa de „a fi ascultate”, inclusiv in 
direcţia creării unui sistem de comunicare prin ceea ce am ajuns să numim semne lingvistice, era o 
chestiune deloc sau, în cel mai bun caz, neconvingător explicată pînă nu demult. Astfel încît, mai 
ales din partea specialiștilor aflaţi la capătul celălalt, proxim, al istoriei limbii, pare indreptatita 
instalarea într-un soi de suficienta a neelucidatului si de acceptare a rezolvării celei mai simple a 
problemei: nedeschiderea ei. 


Ideea s-a născut din constatarea faptului că în creierul uman regiunea sistemului oglindă, corespunzătoare 
zonei F5 din creierul macacilor, include așa-numita arie Broca, asociată traditional cu vorbirea. 

Se părea, așadar, că a stabili o legătură între (a) neuronii oglindă, (b) imitare (simplă > complexă) şi 
(c) aparitia/evolutia limbajului ar fi putut fi un demers deloc absurd. Si care ar fi explicat nu doar existența 
acestui tip de capacitate comunicationala între indivizi, ci chiar existenţa unui creier ale cărui mecanisme 
să poată determina existenţa limbajului— așa-numitul creier pregătit pentru limbaj (engl. a language-ready 
brain). Abordarea dă intiietate perspectivei neurolingvistice, care urmărește mecanismele cerebrale im- 
plicate în percepţia si producerea limbajului (Arbib, 2012, p. 48). Conceptul de creier pregătit pentru 
limbaj (i.e. o abilitate înnăscută de a achiziționa gramatica unei/unor limbi) nu trebuie confundat cu cel 
de gramatică universală care, în teoria— periculos (i.e. din punct de vedere ştiinţific) de teleologica—a lui 


"Ep, „al schimbului de informaţii și al cooperării”, „al consolidării relațiilor sociale”, „al pedagogiei tehnologice”, „al nego- 
cierii”, „al necesităţii de a domina grupuri rivale”, „al manipulării sociale”, „al specificului nisei (politice) în care s-a dezvoltat 
omul”, „al narării evenimentelor reale și imaginare”, „al lmuririi propriilor idei”, „al capacităţii omului de a-și reprezenta lumea”, 
„al limbajului — consecinţă a inteligenţei”... 

3În fapt, rivalitatea este gratuită: în cele mai multe dintre aceste teorii, mobilul apariției limbajului este în esență unul 
singur si tine de răspunsul indivizilor la presiunea si solicitările mediului în care trăiesc; „cooperarea” (pentru obținerea hranei 
sau pentru respingerea unei forte agresoare), »hegocierea, „socializarea” etc. sînt manifestări in chipuri diferite ale aceluiaşi 
fenomen. 

Chomsky (1965, 1980), reprezintă o structură computationala universală care funcţionează ca gramatică- 
arhetip, fixată în genomul uman (aşadar, o proprietate biologică, un dat genetic) ce se poate specializa 
astfel încît să devină/să producă gramaticile individuale ale limbilor”. 
* 

IPOTEZA. lpoteza sistemului oglindă reprezintă acum, în esență, elaborarea de două decenii a ideii că 
mecanismele lingvistice au apărut si s-au dezvoltat peste sistemul neuronilor oglindă implicat în apucare, 
grefindu-se pe acesta, profitind de abilitățile sale și ,,invatind” de la el. Promotorii acesteia au găsit demon- 
strabilă ideea că sistemul neuronal care face posibilă suprapunerea dintre observare si execuție „provides 
a necessary bridge from ‘doing’ to communicating, as the link between actor and observer becomes a 
link between the sender and the receiver of each message” [rom.: „oferă conexiunea necesară între ‘a face’ 
si ‘a comunica, in măsura in care legătura dintre actor si observator devine legătura dintre emițătorul si 
receptorul fiecărui mesaj] (Rizzolatti & Arbib, 1998, p. 188). Descoperirile la care au dus cercetările ul- 
terioare au fost sintetizate într-o lucrare a specialistului în științe biologice şi computationale, matematică 
şi psihologie Michael A. Arbib (2012). 

Cartea dezvoltă trei ipoteze cruciale (p. 160-162), condiţionate reciproc: 1. nu există o gramatică 
universală înnăscută; 2. starea propice limbii (engl. Language-readiness) este multimodala—a evoluat ca 
sistem multimodal manual/facial/vocal, în trepte: a) la bază, protosemnul (protolimbaj gestual, cu un 
repertoriu deschis de semne); b) apoi, protovorbirea (protolimbaj vocalizat), care a pus la dispoziţie „masa 
neurala critică” graţie căreia c) limbajul s-a dezvoltat din protolimbaj, ca rezultat al inovatiilor culturale; 3. 
mecanismele cerebrale care susţin limbajul au evoluat deasupra unui mecanism primitiv pre-hominid fără 
legătură, initial, cu comunicarea; acesta, i.e. sistemul oglindă responsabil de apucare, a oferit fundamentul 
evolutiv pentru paritatea lingvistică— proprietatea ce face ca o emisie simbolică (un cuvînt sau un enunţ, 
bunăoară) să aibă același înţeles pentru receptor, ca și pentru emiţător. 

* 
REZOLVAREA. Arbib (2012) sugerează existența mai multor etape cruciale în procesul care a dus la 
apariția limbajului articulat—din care se oprește asupra a șase, distribuite pe parcursul a trei ere: 


„Pre-Hominid 


1. A mirror system for grasping: matching action observation and execution for grasping. 
Shared with common ancestor of human and monkey 

2. A simple imitation system for grasping. Shared with common ancestor of human and great 
apes 

Hominid Evolution 


3. A complex imitation system: complex imitation combines the ability to recognize another's 
performance as a set of familiar movements with the ability to use this recognition to repeat 


“Desi teoria a fost gindita pentru limba engleză! 

Pentru o scurta si eficientă trecere in revistă a argumentelor pentru care conceptul de gramatică universală propus de 
Chomsky (şi preluat în diferite forme de adepţi mai mult sau mai putin carismatici) nu este plauzibil, v. Christiansen & Chater 
(2008—si comentariile ulterioare a diversi cercetători, cu răspunsul autorilor la acestea). Ramin solide intervenţiile relativ 
timpurii ale lui Tomasello (1995; v. şi Tomasello eż al., 1993) contra gramaticii generative şi a nativismului lingvistic afirmate 
de Chomsky, si a instinctului lingvistic susţinut de Steven Pinker—acesta din urmă meritind a fi luat în considerare în vederea 
criticii numai în măsura în care se identifică cu teoria gramaticii universale; altminteri, judecînd după valoarea denotativă a 
numelui său, ipoteza instinctului lingvistic este 4 priori nulă, deoarece contravine simplei definiţii operaţionale a instinctului: 
„a behavioral competency, or set of behavioral competencies, that: (a) is relatively stereotyped in its behavioral expression, 
and (b) would appear in ontogeny even if an individual were raised in isolation from its species-typical set of experiences” 
(Tomasello, 1995, p. 132-133). 

>Cartea poate fi înscrisă in categoria celor de popularizare a unei cunoașteri dobindite prin (re)interpretarea datelor revelate 
de studii de maximă și îngustă specialitate, solicitind însă ceva mai mult decît rudimentare noţiuni de biologie, evolutionism, 
etologie, paleontologie umană, neurologie, arheologie preistorică, primatologie comparată ş.a. si, totodată, disponibilitatea 
de a renunţa la unghiuri tradiționale si, poate de aceea, comode de scrutare a realităţii, ce ne fac să reiterăm la nesfârșit, ca pe 
descoperiri mereu surprinzătoare, ceea ce este, de fapt, evident pentru toată lumea. 

the performance, and (more generally) to recognize that another’s performance combines 
actions that can be imitated at least crudely by variants of actions already in the repertoire, 
with increasing practice yielding increasing skills 

4, Protosign: a manual-based communication system, breaking through the fixed repertoire of 
primate vocalizations to yield an open repertoire 

5. Protospeech and multimodal protolanguage: this rests on the “invasion” of the vocal ap- 
paratus by collaterals from communication system based on F5/Broca’s area 


Cultural Evolution in Homo Sapiens 


6. Language: the transition from action-object frames to verb-argument structures which ex- 
press them; syntax and a compositional semantics: Co-evolution of cognitive & linguistic 
complexity” 


[rom.: „Pre-Hominid 


1. Un sistem oglinda pentru apucare: corespondenta dintre observarea actiunii de a apuca si 
executarea ei. Aceeași și la strămoșul comun al omului si al maimutei 

2. Un sistem simplu de imitare pentru apucat. Același și la strămoșul comun al omului și al 
maimutelor antropoide 


Evoluţia Hominidă 


3. Un sistem complex de imitare: imitarea complexă combină abilitatea de a identifica o activi- 
tate oarecare a cuiva ca set de gesturi familiare, cu abilitatea de a profita de această identificare 
în vederea repetării activităţii respective si cu abilitatea de a înțelege că în activitatea respectivă 
sînt combinate acţiuni ce pot fi imitate, fie si grosolan, prin apelul la variante ale acţiunilor 
deja existente în repertoriul observatorului; exerciţiul repetat ducind la îmbunătăţirea per- 
formantei 

4. Protosemn: un sistem de comunicare bazat pe gestul manual, care depășește repertoriul fix 
de vocalizari al primatelor, instituind un repertoriu deschis 

5. Protovorbire si protolimbaj multimodal: se sprijină pe “invadarea' aparatului vocal de către 
elemente colaterale din sistemul de comunicare din aria F5/Broca 


Evoluție Culturală la Homo Sapiens 


6. Limba: trecerea de la tipurile actiune-obiect la structuri verb-elemente dependente care le 
exprimă; sintaxă si semantică compozitionala; Co-evolutia complexităţii cognitive si lingvis- 
tice” ]* 


(Arbib, 2012, p. 174) 


Ceea ce propune Arbib, oarecum contraintuitiv, nu este însă o insiruire liniară de evenimente si etape 
ce culminează cu apariţia limbii, în sensul unei transformări graduale a unui sistem într-un altul. Etapele 
(engl. stages) postulate de şi în ipoteza sistemului oglindă sînt dezvoltări în rețea multidimensionala ale 
unor mecanisme care, în vreme ce se rafinează și se îndepărtează de trunchiul/urile care le-a/au generat, 
lasă originarul suport să evolueze (performindu-si funcţiile si răspunzînd unor nevoi și presiuni specifice 
din partea mediului), contribuie într-o oarecare măsură la întărirea acestuia si beneficiază „de la distanță” 
de optimizările câştigate de acesta pe parcurs. Astfel, odată dobindit sistemul complex de imitare—i.c. a) 
abilitatea de a analiza și de a recunoaște în comportamentul cuiva un set de gesturi familiare executate în 
vederea atingerii anumitor scopuri intermediare, b) abilitatea de a imita, cu o oarecare plasticitate, com- 
portamentul observat, și c) abilitatea de a recunoaşte că cineva introduce în comportamentul său gesturi 
noi, ce pot fi imitate mai mult sau mai puţin acurat prin apelul la variante ale acţiunilor deja existente în 


“Traducerea fragmentelor excerptate ne aparține si face parte dintr-un demers ce vizează publicarea în limba română a cărții, 
întreprins împreună cu Pal Enikö. 

repertoriul observatorului (v. supra; şi, de asemenea, p. 188, 214, 263)°—, răspunsul evolutiv a luat forma 
emergentei capacităţii de (panto)mimare (engl. pantomime), a cărei esență constă în intenția de a trezi 
în mintea observatorului gîndul la un anumit lucru sau eveniment. Faţă de simpla imitare, în care fluxul 
informaţiei este unidirectional, oprindu-se la imitatorul care doar observă si reproduce—am putea spune, 
pentru sine—, mimarea este de natură comunicativa, cel care mimează preluind informaţia de undeva 
şi executind gesturile ce fac aluzie la ea cu intenţia de a fi observat și de a obţine o reacţie de la celălalt. 
Se poate vorbi în acest moment de un protolimbaj a cărui materie o constituie gesturile manuale (i.e. 
protosemnul)—structură pe care se aşază şi se dezvoltă un protolimbaj a cărui materie o constituie gesturile 
vocale (i.e. protovorbirea). Primul Homo sapiens ajunge deci la stadiul de a poseda două modalități de 
comunicare nu prin descoperirea în sine, prin învăţare, a unei capacităţi ascunse/latente a creierului său; ci 
prin faptul că creierul său îşi creează, fizic (i.e. evoluție biologică, care include şi crearea unei baze genetice 
favorabile limbajului), această capacitate: 


„the evolution of a system for voluntary control of intended gestural communication based in 
part on F5/Broca’s area provided the basis for the evolution of creatures with more and more 
prominent connections from F5/Broca’s area to the vocal apparatus. This in turn could provide 
conditions that led to a period of coevolution of the vocal apparatus and its integration with the 
neural circuitry for control of gesture and protosign.” 


[rom: „evoluţia unui sistem pentru controlul voluntar al comunicării gestuale intenţionate bazat 
în parte pe aria F5/Broca a oferit fundamentul pentru evoluţia unor indivizi cu din ce în ce 
mai robuste conexiuni între aria F5/Broca si aparatul vocal. La rîndul lui, acest fapt a oferit 
premisele unei perioade de coevolutie a aparatului vocal și ale integrării sale cu circuitul neural 
pentru controlul gestului si protosemnului.”] 

(Arbib, 2012, p. 231) 


Arbib introduce în chestiunea apariţiei limbajului un concept care nu este nou în teoriile evoluţiei”, cel al 
spiralei in progresie continuă (engl. expanding spiral); ipoteza aceasta presupune că cele două modalităţi 
primitive de comunicare nu cunosc o consecutivitate pură: se stimulează si se modelează reciproc, ambele 
constituind un avantaj în selecţia naturală, astfel încît protosemnul ajunge la statutul unui limbaj abia 
odată cu apariţia primelor forme de protovorbire (p. 178, 261). In lumina a ceea ce avea să se intimple 
ulterior în filogeneză, creierul ce posedă capacitatea de a genera si coordona gesturi manuale, faciale si 
vocale convenţionale în vederea comunicării— într-un repertoriu deschis, ce depășește datul genetic (cu 
„gesturi” instinctuale distribuite la „situaţii” specifice)—este un creier pregătit pentru vorbirea propriu- 
zisă, cu toate că îi lipsesc, deocamdată, pentru încă cîteva zeci de mii de ani, sintaxa, semantica si expresi- 
vitatea complexe si structurile conceptuale ce stau la baza limbii unui Homo sapiens modern. 

Acestei viziuni asupra evoluţiei limbajului uman, expuse mai întîi în Arbib (2005; cf. Wray, 1998, 
2002), i s-au adus critici (e.g. Tallerman, 2007) ce fac aluzie la insuficienta—in termenii supraviețuirii 
speciei și ai avantajului asupra altora, concurente— punerii în acţiune a unei atare „gramatici parţiale” 
şi, în consecinţă, la inconsistenta teoriei. Oricât de argumentate în plan analitic-sincronic (i.e. modern), 
asemenea obiecţii au în structura lor un punct subred, ce constă în evaluarea inexactă a circumstanțelor 
comunicării, în sens larg (puterea cognitivă a speciei, interesele ei, proeminenta pentru indivizii speciei a 
unor elemente din cîmpul situational si nu a altora etc.). Anacronismul teoretic este sanctionabil: 


„One must not think of protohumans as having modern thoughts and just lacking the ability 
to express them. Protohumans would not have the idea of trying to pantomime the equivalent 
of arbitrary complex sentences. Rather, they would have had a small stock of protowords that 


Toate acestea implicind faptul că „mirror neurons are not restricted to recognition of an innate set of actions but can be 
recruited to recognize and encode an expanding repertoire of novel actions” (Arbib, 2012, p. 131). 
7Şi în ştiinţă, în general (v. Gafton & Gafton, 2017), unde se preferă însă ‘coevolutie’ (v. si fragmentul citat mai sus). 

would increase over the generations as pantomimes and vocal performances became conventio- 
nalized for situations of sufficient importance or frequency.” 


[rom.: „Nu trebuie să ne gindim la proto-oameni ca la niște fiinţe capabile de gînduri moderne 
dar incapabile de a si le exprima. Proto-oamenii nu erau chinuiti de ideea de a încerca să mimeze 
echivalentul unor arbitrare enunturi complexe. În schimb, aveau la indemina o mică rezervă de 
protocuvinte, în creştere de la o generaţie la alta, pe măsură ce gesturile manuale și execuțiile 
vocale deveneau convenţionale pentru diverse situaţii suficient de importante si de frecvente.” ] 


(Arbib, 2012, p. 259) 


Trecerea de la o paradigmă a comunicării bazată pe gest si numire rudimentară (starea alingvistica, p. 268) 
la una bazată pe structuri mai mult sau mai puţin complexe, cu centru verbal și elemente sintactice de- 
pendente de acesta (starea /ingvisticd) reprezintă produsul evoluţiei culturale (în esență, epigenetica®)— 
posibilă datorită evoluţiei biologice a speciei, la nivelul creierului și al corpului—, înţeleasă ca serie de pro- 
cese ce modelează miriade de fațete ale umanităţii în modalităţi care sînt relativ independente de biologia 
umană (p. viii). Din nou, procesul poate fi reprezentat mai acurat ca spirală evolutivă, în care lexiconul 
şi sintaxa limbii (de fapt, ale limbilor diferitelor grupuri de Homo sapiens existente deja”) nu reprezintă 
etape separate, ci se înfiripă si se dezvoltă concomitent. 

Demonstrarea plauzibilitatii ipotezei sistemului oglindă ca bază primară a modelării unui creier apt 
(pregătit) pentru limbaj, prin imitarea complexă (mecanism analitic, multimodal și cumulativ; v. supra), 
se sprijină, în sfârşit, pe ceea ce se poate observa în legătură cu emergenta si evoluţia unor „limbi gestuale”— 
sisteme de comunicare gestuală proprii comunităţilor ai căror indivizi sînt lipsiţi de capacitatea de a vorbi 
şi auzi®. Deşi asemenea limbi au o geneză și o evoluţie specifice, diversele etape ale istoriei lor pot fi 
interpretate ca puneri în act ale proceselor de observare și analiză a gesturilor cu potenţial comunicativ și 
de construcţie a unora noi (impuse de situaţia de comunicare), cu elemente „recuperate” în urma decon- 
structiei celor originare și „redistribuite”. Mai mult, sintaxa lor nu imită sintaxa variantei vorbite a limbilor 
respective, ci reprezintă mai degrabă o oglindă a structurii si a circumstantei acţiunii comunicate sau ale 
obiectului comunicat. 

Desi în cazul limbii ontogeneza nu recapitulează filogeneza, achiziţia limbii de către un copil sau 
emergenta uneia noi, astăzi, se produce graţie acelorași mecanisme cerebrale, modelate biologic, care au 
făcut posibile apariţia limbajului şi modelarea lui culturală. Or, 


„[i]fa child sees a complicated sign, he or she will successfully mimic one or two features at first. 
I would thus suggest that what might look like breaking complex verb expressions down into 
sequential morphemes may be a matter of motor simplification rather than a linguistic reanalysis. 
Breaking complex skills into pieces and then learning how to gracefully reconstitute them is a 
general property of motor learning, and it should not be counted as a design feature specific to 
language” 


8În cadrul teoriilor evoluționiste, cei care se întorc înspre darwinism prin respingerea soluţiei reductioniste a neo- 
darwinistilor, reincluzind în ecuaţie poziţia lamarckistă, dezvoltă în ultima vreme o viziune pluridimensională a evoluţiei (v. 
Jablonka & Lamb, 2019). Desi identitatea dintre evoluţia epigenetica si cea culturală (segmentata in simbolica si, in parte, 
comportamentală) nu este asumată explicit, acumularea observațiilor de natură empirică asupra tuturor speciilor, cu diferențele 
de rigoare, ar impune-o. 

V., pentru chestiunea factorului cultural în evoluţia limbii, Dediu eż al. (2013). 

? Ie may never be possible to decide on linguistic grounds whether language developed just once (monogenesis) or se- 
parately in two or more places (polygenesis). And it will certainly never be possible for linguists to recover the structure of 
‘protoworld’ if indeed monogenesis holds. Nonetheless, it seems more likely that multiple protolanguages developed well 
before there were languages with anything like the richness of modern human languages” (Arbib, 2012, p. 332). 

10Este vorba, in mod concret, de Limba prin Semne Nicaraguană, si de Limba prin Semne a Beduinilor Al-Sayyd din 
Negev, Israel, care au apărut și s-au dezvoltat spontan, în comunități relativ închise, independent de alte sisteme similare, dar 
care posedau o „gramatică” și un „lexicon” standardizate. 

[rom.: „dacă un copil percepe un semn complicat, va începe prin a mima unul sau două aspecte 
legate de acesta. Inclin să cred că ceea ce ar putea părea o deconstructie a unor expresii verbale 
complexe în morfeme secvențiale este mai degrabă o chestiune de simplificare motoare decît una 
de reanaliză lingvistică. A desface abilităţi complexe în bucăţi și apoi a învăţa cum să le refaci 
elegant reprezintă o proprietate generală a învăţării motoare, și nu ar trebui interpretată ca o 
caracteristică de plan specifică limbii”] 


(Arbib, 2012, p. 319) 


* 

EPILOG. Ca în cazul oricărui adevăr ce nu poate fi probat prin observare la fata locului (sau a... timpului, 
în cazul de fata), urmărirea chestiunii apariției limbajului articulat si, eventual, mai înainte de aceasta, a 
formării mecanismului cerebral care l-a facut posibil expune cercetătorul la riscul de a părea că nu izbutește 
altceva decît o teorie speculativă. Elegantă (în termeni matematici!!), mesmerizatoare poate, consistentă 
si coerentă în cadrul fixat de ea însăși, dar vulnerabilă in fata vreunei paradigme de gîndire care operează 
cu detalii precise din varii domenii, care trebuie să se armonizeze, care sînt relevante și i se aplică, de fapt, si 
care ar fi trebuit luate în considerare de la început. Ipoteza neuronilor oglindă a lui Michael A. Arbib este, 
încă, singura care se tine departe de acest risc prin faptul că se lasă orientată si modelată de o viguroasă 
interdisciplinaritate, care isi cunoaște si își apără, pe domenii, certitudinile individuale. 

În anii din urmă, cercetările desfăşurate asupra aceloraşi probleme!” continuă să ofere dovezi analitice 
şi empirice care fac din ipoteza lui Michael A. Arbib o teorie robusta—in sens sistemic. 

